ПРОТОКОЛ

гр. ЛЕВСКИ, _09.06. 2014 г.

Левченски районен съд в публичното съдебно заседание на _девети юни  2014 г.  в състав:



Председател: СТОЙКА МАНОЛОВА


                Съдебни заседатели: 

при участието на секретаря _В.Д._ и прокурора _Чавдар Мънев сложи за разглеждане _н.о.х.д.​ № 135, по описа за 2014 г.  докладвано от съдия _Манолова.
На именното повикване в _11.50_ часа се явиха:

ЗА РП-ЛЕВСКИ – явява се прокурор Чавдар Мънев.
ПОДСЪДИМИЯТ К.Г. – явява се лично и с адв.М. *** с пълномощно към досъдебното производство.

ПО ДАВАНЕ ХОД НА ДЕЛОТО:

ПРОКУРОРЪТ – Да се даде ход на делото.

АДВ.М. – Да се даде ход на делото. 

ПОДСЪДИМИЯТ Г. – Да се даде ход на делото.


Съдът, счита, че няма процесуални пречки за даване ход на делото в дн.с.з., поради което

ОПРЕДЕЛИ:





ДАВА ХОД НА ДЕЛОТО:

СНЕ САМОЛИЧНОСТТА НА ПОДСЪДИМИЯ:

К.Г. - ***, ЕГН **********.

На страните се разясняват правата по чл. 274 и 275 от НПК

ПРОКУРОРЪТ - Не правим отводи. Нямаме нови искания. Моля да одобрите така постигнатото споразумение.

АДВ.М. - Не правим отводи на председателстващият състава, прокурора и съдебния секретар, нямаме нови искания. 
ПОДСЪДИМИЯТ Г. – Поддържам това, което каза адвокатът ми.

АДВ.М. - Постигнали сме споразумение с РП - Левски. Моля споразумението да бъде утвърдено с произтичащите от това законови последици.

ПОДСЪДИМИЯТ Г. - Разбирам обвинението, за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.

ПРОКУРОРЪТ - Моля да одобрите споразумението. Считам, че същото не противоречи на закона и морала.

АДВ.М. – Да се одобри споразумението, не противоречи на закона и морала.

Съдът счита, че следва в споразумението да бъде допуснато на основание чл.381, ал.5, т.4 от НПК допълнение, като на основание чл.67, ал.1 от НК възпитателната работа по отношение К.Г. по време на изпитателния срок да бъде възложено на РУП - Левски.


По така предложените промени, съдът дава възможност на страните да вземат становище.

ПРОКУРОРЪТ – Да бъдат приети.

АДВ.М. – Да бъде добавени в споразумението.

ПОДСЪДИМИЯТ – Каквото каза адвокатът.


Съдът намира, че така допълненото между страните споразумение е пълно, поради което

ОПРЕДЕЛИ:


ВПИСВА в съдебния протокол съдържанието на окончателното споразумение, постигнато по н.о.х.д.№135/2014 г. по описа на РС-Левски (досъдебно производство №ЗМ-15/2014 г. по описа на РУП-Левски, пр.пр.34/2014 г. по описа на РП - Левски) между РП-Левски, подсъдимият К.Г., ЕГН ********** и защитникът му адв.М. ***, съгласно което:

Подсъдимият К.Г., ЕГН ********** се признава за виновна в извършване на престъпление от общ характер за това, за че на 01.01.2014 г., около 22.00 ч. в гр.Левски, обл.Плевен, в района на ж.п. гара чрез нанасяне на удар с бухалка, удари с юмруци и ритници, причинил на И.Г. ***, средна телесна повреда, изразяваща се в мозъчно сътресение, съпроводено с краткотрайна пълна загуба на съзнание, което е довело до разстройство на здравето, временно опасно за живота.

Налице е извършено деяние. Деянието е извършено от подсъдимия К.Г.. Извършено е виновно при форма на вината пряк умисъл. 

Деянието съставлява престъпление по смисъла на чл.129, ал.1, във вр. с ал.2 НК.

С престъплението не са причинени имуществени вреди.

За извършеното от подсъдимия К.Г. престъпление, следва да бъде наложено наказание както следва:

            На основание на чл.129, ал.1, във вр. с ал.2, във вр. с чл.54 от НК наказание в размер на ТРИ МЕСЕЦА ЛИШАВАНЕ ОТ СВОБОДА.
На основание чл.66, ал.1 от НК ОТЛАГА изтърпяването на така наложеното наказание с ТРИ ГОДИНИ ИЗПИТАТЕЛЕН СРОК.
        На основание чл.67, ал.1 НК възпитателната работа по отношение на подсъдимия К.Г.,  живущ ***, през изпитателния срок се възлага на РУП – Левски.
       Разноските по делото в размер на 95.00 лв. се възлагат на подсъдимия К.Г..

ПРОКУРОР:  

ЗАЩИТНИК:
           ПОДСЪДИМ:



(Ч.Мънев)

         (адв.М.)

          (К.Г.)


Съдът намира, че постигнатото между страните споразумение не противоречи на закона и морала и следва да бъде одобрено.
Предвид изложеното, съдът

ОПРЕДЕЛИ:


НА ОСНОВАНИЕ чл.382 от НПК ОДОБРЯВА постигнатото по н.о.х.д.№135/2014 г. по описа на РС-Левски (досъдебно производство №ЗМ-15/2014 г. по описа на РУП-Левски, пр.пр.34/2014 г. по описа на РП - Левски) между РП-Левски, подсъдимият К.Г., ЕГН ********** и защитникът му адв.М. ***, споразумение.


На основание чл.24, ал.3 от НПК прекратява наказателното производство по н.о.х.д.№135/2014 г. по описа на РС-Левски (досъдебно производство №ЗМ-15/2014 г. по описа на РУП-Левски, пр.пр.34/2014 г. по описа на РП - Левски).

ОПРЕДЕЛЕНИЕТО на съда е окончателно и не подлежи на жалба и протест.

На основание чл.382, ал.10 от НПК, за определението на съда, с което е одобрено споразумението да се съобщи на пострадалия  И.И. с указание, че може да предяви граждански иск за неимуществени вреди пред гражданския съд.

Протоколът написан в с.з. и приключи в 12.15 часа.

СЕКРЕТАР: 



ПРЕДСЕДАТЕЛ:

